*2023 m. sausio 27 d.*

*Pranešimas žiniasklaidai*

**Stebėsime paskutines „Australian Open“ turnyro kovas: kas triumfuos šiemet?**

**Šių metų „Australian Open“ nustebino tiek turnyrą stebėjusius žiūrovus, tiek teniso sporto žvaigždes, tačiau artėjant finalinėms kovoms, neatsakytų klausimų lieka vis mažiau. Jau šį savaitgalį vyksiančių moterų ir vyrų vienetų finalų favoritai aiškūs – prestižiniais laikomus trofėjus į viršų kels praėjusių metų Vimbldono laimėtojai, spėja turnyro kovas apžvelgiantys ekspertai.**

Sausio 16 d. Melburne startavusiame pirmajame šių metų „Didžiojo kirčio“ turnyre sportininkams liko sužaisti pačius svarbiausius mačus. „Eurosport“ ekspertų teigimu, šio „Australian Open“ eiga daug kam buvo išties netikėta, mat labai anksti iš kovos dėl trofėjaus pasitraukė tiek praėjusių metų turnyrą laimėjęs ispanas Rafaelis Nadalis, tiek nemažai kitų teniso žvaigždžių.

**Sportininkių laukia įnirtinga finalo kova**

Vakar vykusiuose dviejuose „Australian Open“ pusfinaliuose paaiškėjo, kurios dvi sportininkės pasirodys šeštadienį vyksiančiame moterų vienetų turnyro finale. Dėl laimėtojos titulo kausis šiemet dar nė vieno seto nepralaimėjusi Baltarusijai atstovaujanti Aryna Sabalenka (WTA-5) ir praėjusių metų Vimbldono čempione tapusi Kazachstano tenisininkė Jelena Rybakina (WTA-25).

Po neutralia vėliava žaidžiančią A. Sabalenką iki finalo atvedė sėkmingas pasirodymas kovoje su antrąja Lenkijos rakete Magda Linnete (WTA-45). Sportininkių pusfinalio kova truko pusantros valandos, o joje triumfuoti lenkei sutrukdė per mažai sukauptos patirties „Didžiojo kirčio“ turnyruose, sako buvęs profesionalus tenisininkas Timas Henmanas.

Anksčiau turnyre Australijoje A. Sabalenkai pavyko žengti iki aštuntfinalio, todėl susitikimas su kazachstaniete J. Rybakina šeštadienį jai bus pirmasis „Didžiojo kirčio“ finalas. Po pergalingo pasirodymo pusfinalyje sportininkė džiaugėsi, kad viso mačo metu jai pavyko išlikti ramiai, tačiau atsipalaiduoti ji tikrai neketina.

Kazachstanui atstovaujanti tenisininkė į finalą išsiveržė tik po atkaklios kovos su baltaruse Viktorija Azarenka, kuri WTA reitinge yra vienu laipteliu aukščiau. Lygiosiomis pasibaigusio mačo laimėtoja paskelbta J. Rybakina vėliau žurnalistams sakė, kad šio susitikimo stilius visiškai skyrėsi nuo ankstesnių „Australian Open“ turnyro mačų ir dėl to pareikalavo išties daug jėgų.

Turnyro kovas apžvelgiančių „Eurosport“ ekspertų teigimu, moterų vienetų finale nugalės būtent pastarąjį sportininkių tarpusavio susitikimą Dubajuje laimėjusi J. Rybakina. Pergalės atveju ji į viršų kels jau dešimtą karjeros trofėjų.

**Favoritu laiko penktąją reitingo raketę**

Priešingai nei moterų vienetų finale šeštadienį, dar nėra aišku, kas žais vyrų vienetų finale paskutinę „Australian Open“ turnyro dieną. Pirmajame šiemet „Didžiojo kirčio“ finale susikaus šiandien pusfinaliuose triumfuosiantys sportininkai.

Kovą dėl vietos finale pirmieji pradėjo graikas Stefanos Tsitsipas (ATP-4) ir po neutralia vėliava žaidžiantis Rusijos sportininkas Karenas Kačanovas (ATP-20).

Dar prieš prasidedant mačui T. Henmanas teigė, kad rusas privers priešininką prakaituoti bei gintis, todėl laimėtojas gali paaiškėti vos tik prasidės kova. Varžybas komentuojanti buvusi septintoji pasaulio raketė Barbara Schett spėjo, kad daugiausia problemų mačo metu graikui kels bandymas nuspėti, kaip K. Kačanovas atmuš kamuoliuką.

Visgi, atkakliai kovai šįryt peržengus dviejų valandų ribą, paaiškėjo, kad finale išvysime S. Tsitsipą. Su kuo jis sekmadienį turės susikauti dėl „Australian Open“ turnyro vyrų vienetų trofėjaus sužinosime pasibaigus 5-osios pasaulio raketės serbo Novako Džokovičiaus ir amerikiečio Tommy Paulo (ATP-35) susitikimui.

35-erių N. Džokovičius yra laikomas aiškiu ne tik pusfinalio, bet galimai ir finalo favoritu – serbas yra laimėjęs daugiau nei dvidešimt „Didžiojo kirčio“ turnyrų mačų iš eilės. Link 10-ojo savo karjeroje „Australian Open“ užtikrintai žengiančio tenisininko pasirodymą akylai stebintys „Eurosport“ ekspertai negali atsistebėti stipriu jo žaidimu.

„Su kiekvienu pasirodymu teniso korte N. Džokovičius jaučiasi vis stipresnis ir labiau pasitiki savo jėgomis. Lyginant su priešininku, daugkartinis čempionas žaidžia tolygiau, daro mažiau klaidų, todėl T. Paului bus labai sunku atrasti serbo silpnybes ir sėkmingai atakuoti“, – sako T. Henmanas.

Visus „Australian Open“ susitikimus galima stebėti „Eurosport“ kanalu ir „discovery+“ platformoje, Lietuvoje pasiekiamoje per „Go3“ televiziją bei „MEGOGO“. Žiūrovams turnyro metu prieinami ir išskirtiniai interviu, kasdienės sporto ekspertų apžvalgos bei informaciniai vaizdo įrašai socialiniuose tinkluose.

**Apie „Warner Bros. Discovery“:**

„Warner Bros. Discovery“ („Nasdaq“: WBD) yra lyderiaujanti pasaulinė žiniasklaidos ir pramogų bendrovė, užsiimanti aukštos kokybės televizijos serialų ir filmų kūrimu bei jų transliavimu televizijoje, interneto platformose ir kine. Bendrovės prekės ženklai, kasdien įkvepiantys, informuojantys ir linksminantys auditoriją, yra pasiekiami daugiau nei 220 šalių ir 50 kalbų. Tarp jų – „Discovery Channel“, „discovery+“, „CNN“, „DC“, „Eurosport“, „HBO“, „HBO Max“, „HGTV“, „Food Network“, „Investigation Discovery“, „TLC“, „Magnolia Network“, „TNT“, „TBS“, „truTV“, „Travel Channel“, „MotorTrend“, „Animal Planet“, „Science Channel“, „Warner Bros. Pictures“, „Warner Bros. Television“, „Warner Bros. Games“, „New Line Cinema“, „Cartoon Network“, „Adult Swim“, „Turner Classic Movies“ ir kiti. Norėdami gauti daugiau informacijos, apsilankykite [www.wbd.com](http://www.wbd.com).